వాషింగ్టన్, మార్చి 10: ఆరు ముస్లిం దేశాలపై తాజాగా విధించిన నిషేధంపై అమెరికాలోని పలు రాష్ట్రాల నుంచి నిరసనలు వెల్లువెత్తుతున్నాయి. అధ్యక్షుడి ఉత్తర్వులను న్యాయపరంగా సవాల్ చేసేందుకు పలు రాష్ట్రాలు సిద్ధమవుతున్నాయి. అధ్యక్షుడి ఉత్తర్వులను అడ్డుకుంటామని వాషింగ్టన్ రాష్ట్రం ప్రకటించింది. ఒరిగాన్, న్యూయార్క్ రాష్ట్రాలు కూడా అదే బాటలో పయనిస్తున్నాయి. గతంలో ఏడు ముస్లిం దేశాల వలసలపై నిషేధం విధించినప్పుడు, వాటికి వ్యతిరేకంగా వాషింగ్టన్ రాష్ట్రం తొలిసారి న్యాయస్థానాన్ని ఆశ్రయించింది. కాగా, అమెరికాలోని వాషింగ్టన్ రాష్ట్రంలో వారం క్రితం సిక్కు యువకుడిపై జరిగిన దాడికి కారణం అతని భారతీయ మూలాలేనని పోలీసులు నిర్ధారించారు.
vashington, marchi 10: aaru muslim deshaalapai taajaagaa vidhinchina nishedhampai americaloni palu rashtrala nunchi nirasanalu velluvettutunnaay. adhyakshudi uttarvulanu nyaayaparamgaa sawal chesenduku palu rashtralu siddhamavutunnaayi. adhyakshudi uttarvulanu addukuntamani vashington rashtram prakatinchindi. origan, neuark rashtralu kuudaa adhe baatalo payanistunnaayi. gatamlo edu muslim deshaala valasalapai nishedham vidhinchinappudu, vaatiki vyatirekamgaa vashington rashtram tolisari nyaayasthaanaanni aasrayinchindi. kaga, americaloni vashington rashtramlo vaaram kritam sikku yuvakudipai jarigina daadiki kaaranam athani bhaarateeya moolaalenani poliisulu nirdhaarinchaaru.